Diari Oficial de la Generalitat Valenciana


Sumari del DOGV 3216, del 02-04-1998 (1998/2492)

ORDRE de 27 de març de 1998, de la Conselleria de Benestar Social, per la qual es determinen els crèdits que han de finançar els serveis socials regulats en l'Ordre de 22 de desembre de 1997, i el sistema de pagament i de justificació de les ajudes.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3216

Data del DOGV
:   02-04-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/2492


Data del document
:   27-03-1998

Organisme emissor
:   Conselleria de Benestar Social

Tipus de document
:   Ordre

Anàlisi jurídica

ORDRE de 27 de març de 1998, de la Conselleria de Benestar Social, per la qual es determinen els crèdits que han de finançar els serveis socials regulats en l'Ordre de 22 de desembre de 1997, i el sistema de pagament i de justificació de les ajudes. [1998/C2492]
  
Exposició de motius
  
La convocatòria d'ajudes en matèria de serveis socials per a 1998, aprovada per ordre de la Conselleria de Benestar Social de 22 de desembre de 1997, va ser realitzada d'acord amb allò disposat en l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació avançada d'expedients de despesa i, per tant, abans de l'aprovació per part de les Corts Valencianes, de la Llei de Pressupostos per a 1998, raó per la qual el finançament d'aquestes ajudes va quedar condicionat a l'aprovació dels crèdits corresponents.
  
Una vegada publicada la Llei 15/1997, de Pressupostos de la Generalitat Valenciana per a 1998, de conformitat amb allò preceptuat en el número 11 de l'article 47 de la Llei d'Hisenda Pública de la Generalitat Valenciana, text refós, procedeix donar publicitat als crèdits i a les línies de subvenció destinades a finançar els serveis socials regulats en l'ordre de la Conselleria de Benestar Social abans esmentada.
  
Així mateix, en virtut d'allò indicat en els article 41.3 i 42 i en la disposició transitòria de l'Ordre de 22 de desembre de 1997, es procedeix en aquesta ordre a establir els sistema de pagaments, de justificació i de garanties prèvies.
  
En virtut de tot això,
  
ORDENE
  
Article 1. Determinació dels crèdits
  
Els crèdits pressupostaris i les línies de subvenció destinades a finançar els serveis socials regulats en l'Ordre de la Conselleria de Benestar Social de 22 de desembre de 1997 (DOGV núm. 3.152, de 30 de desembre de 1997), són els que es determinen tot seguit, tots a càrrec del programa pressupostari 05.80.350.12, Serveis Socials:
  
1. Denominació: "Serveis socials generals"
  
- Línia de subvenció: 228-402/98
  
- Consignació pressupostària: 3.600.319.568 PTA
  
Fons del Ministeri de Treball i Afers Socials: 2.454.511.886 PTA
  
Fons propis condicionats: 4.297.614.180 PTA
  
2. Denominació: "Suport a l'ocupació del discapacitat"
  
- Línia de subvenció: 2.470-403/98
  
- Consignació pressupostària: 19.615.535 PTA (fons propis)
  
3. Denominació: "Ajudes individuals"
  
- Línia de subvenció: 1.330-404/98
  
- Consignació pressupostària: 26.724.146 PTA (fons propis)
  
4. Denominació: "Programes d'acció comunitària"
  
- Línia de subvenció: 1.827-405/98
  
- Consignació pressupostària: 052.412.428 PTA
  
Fons del Ministeri de Treball i Afers Socials: 47.561.066 PTA
  
Fons propis condicionats: 03.644.270 PTA
  
Fons propis no condicionats: 81.986.039 PTA
  
5. Denominació: "Serveis socials especialitzats - tercera edat"
  
- Línia de subvenció: 1.326-406/98
  
- Consignació pressupostària: 121.904.708 PTA (fons propis)
  
6. Denominació: "Programes de tercera edat"
  
- Línia de subvenció: 2.188-410/98
  
- Consignació pressupostària: 30.847.661 PTA (fons propis)
  
7. Denominació: "Serveis socials especialitzats discapacitats"
  
- Línia de subvenció: 676-411/98
  
- Consignació pressupostària: 3.254.679.239 PTA (fons propis)
  
8. Denominació: "Programa de discapacitats"
  
- Línia de subvenció: 2.189-417/98
  
- Consignació pressupostària: 029.141.352 PTA
  
Fons del Ministeri de Treball i Afers Socials: 29.698.411 PTA
  
Fons propis condicionats: 33.059.029 PTA
  
Fons propis no condicionats: 60.439.909 PTA
  
9. Denominació: "Serveis socials especialitzats - malalts mentals"
  
- Línia de subvenció: 2.190-418/98
  
- Consignació pressupostària: 78.293.898 PTA (fons propis)
  
10. Denominació: "Programa malalts mentals"
  
- Línia de subvenció: 2.191-419/98
  
- Consignació pressupostària: 70.927.002 PTA (fons propis)
  
11. Denominació: "Serveis socials especialitzats - menors"
  
- Línia de subvenció: 1.327-420/98
  
- Consignació pressupostària: 297.041.098 PTA (fons propis)
  
12. Denominació: "Mesures judicials menors règim obert"
  
- Línia de subvenció: 2.194-423/98
  
- Consignació pressupostària: 23.706.026 PTA (fons propis)
  
13. Denominació: "Programes del menor"
  
- Línia de subvenció: 2.195-424/98
  
- Consignació pressupostària: 80.630.968 PTA (fons propis)
  
14. Denominació: "Absentisme escolar"
  
- Línia de subvenció: 2.475-425/98
  
- Consignació pressupostària: 23.764.685 PTA (fons propis)
  
15. Denominació: "Serveis socials especialitzats - dona"
  
- Línia de subvenció: 1.329-426/98
  
- Consignació pressupostària: 805.625.954 PTA (fons propis)
  
16. Denominació: "Integració social poble gitano"
  
- Línia de subvenció: 1.331-427/98
  
- Consignació pressupostària: 906.720.430 PTA
  
Fons del Ministeri de Treball i Afers Socials: 71.743.411 PTA
  
Fons propis condicionats: 38.690.353 PTA
  
17. Denominació: "Projectes iniciatives Unió Europea"
  
- Línia de subvenció: 2.479-432/98
  
- Consignació pressupostària: 76.778.001 PTA (fons propis)
  
Total crèdits: 8.170.307 PTA.
  
Els crèdits consignats tenen caràcter màxim i no podran concedir-se subvencions una vegada s'hagen exhaurit, circumstància que caldrà publicar en el Diari Oficial de la Generalitat Valenciana. Si per transferències de fons s'incrementen aquests crèdits, es farà constar l'increment en la corresponent publicació en el Diari Oficial de la Generalitat Valenciana.
  
Article 2. Determinació del sistema de pagament i de justificació de les ajudes
  
El sistema de pagament i de justificació de les subvencions regulades en l'Ordre de la Conselleria de Benestar Social de 22 de desembre de 1997 serà, d'acord amb els diferents tipus d'ajudes, aquest:
  
2.1 Serveis socials especialitzats (línies 406/98, 411/98, 418/98, 420/98 i 426/98):
  
Tal com diu l'article 32.2 de la Llei 15/1997, de Pressupostos de la Generalitat Valenciana per a 1998, aquest tipus d'ajudes es pagarà mitjançant pagaments fraccionats de la quantia total de la subvenció concedida, per trimestres avançats. El lliurament corresponent al tercer trimestre es realitzarà amb la justificació prèvia de la suma lliurada corresponent al primer trimestre, i el del quart trimestre quan s'hagen justificat les sumes avançades corresponents als trimestres segon i tercer. La justificació de la despesa corresponent a cada trimestre es realitzarà dins del mes natural següent a l'acabament, i caldrà aportar la documentació acreditativa de l'efectiva i correcta aplicació per part de la persona beneficiària de la totalitat de la despesa en què haja incorregut en el trimestre corresponent.
  
En les subvencions establides a partir de preu/plaça, la justificació consistirà en la presentació en la direcció territorial de Benestar Social corresponent de les nòmines mensuals de persones ateses, en què caldrà detallar les places no ocupades i els ingressos aportats per les persones beneficiàries, sense perjudici de qualsevol altra documentació que puga ser exigida pels òrgans competents de la Conselleria de Benestar Social. Aquesta documentació haurà d'estar correctament subscrita pel representant legal de l'entitat beneficiària.
  
D'acord amb la justificació presentada, es procedirà a la regularització que pertoque en els lliuraments corresponents als trimestres tercer i quart.
  
Després de la justificació del quart trimestre, que haurà de produir-se durant el mes de gener del pròxim any, es procedirà a la regularització final de les quantitats avançades.
  
En tot cas, la justificació total de l'exercici 1998 haurà de ser, com a mínim, igual al cost calculat fixat en la resolució. Donat cas que no s'arribe a aquesta quantitat, la subvenció serà minorada proporcionalment. Si una vegada minorada la subvenció, la quantitat que en resulta és superior a l'import pagat fins al moment, es farà l'últim pagament mitjançant el qual es procedirà a la liquidació de la quantia pendent.
  
2.2 Serveis socials generals (línia 402/98):
  
Aquestes ajudes es tramitaran mitjançant el pagament de despeses avançades pels imports màxims autoritzats en el règim general de pagament i de justificació previstos en l'article 47 bis de la Llei d'Hisenda Pública de la Generalitat Valenciana: un 40% de la subvenció es pagarà en el moment de la concessió; un segon pagament del 20% es pagarà després de l'aportació i de la comprovació de la documentació justificativa de l'efectiva i correcta aplicació de la suma lliurada a l'actuació objecte de la subvenció; la resta, després de la justificació de la totalitat de la despesa objecte de la subvenció.
  
2.3 Ajudes individuals (línia 404/98):
  
El pagament d'aquestes ajudes es farà contra la presentació, per part de la persona beneficiària, de la justificació que acredite el seu dret a la percepció de l'ajuda, en els termes establits en l'article 43 de l'Ordre de 22 de desembre de 1997.
  
2.4 Projectes emmarcats en les iniciatives comunitàries (línia 432/98):
  
Pel que fa a subvencions a projectes aprovats en el marc de les iniciatives europees esmentades en l'article 14 de l'Ordre de 22 de desembre de 1997, aquestes tindran caràcter plurianual, tal com possibilita l'article 29.7 de la Llei d'Hisenda Pública (text refós) en la nova redacció feta per la Llei 14/1997, de 26 de desembre, de Mesures de Gestió Administrativa i Financera i d'Organització de la Generalitat Valenciana (DOGV núm. 3.153, de 31 de desembre de 1997).
  
Aquestes ajudes es regiran pel sistema de pagament i de justificació esmentat en el punt 2.2, però aquests percentatges faran referència a l'import corresponent a cada anualitat, i no al total de la subvenció atorgada.
  
2.5 Resta de línies de subvenció:
  
La resta de les línies de subvenció objecte de la convocatòria continguda en l'Ordre de 22 de desembre de 1997 es pagarà pel mateix sistema recollit en el punt 2.2 anterior.
  
Article 3. Fixació del termini per a justificar
  
S'estableix el dia 31 de gener de 1999 com a termini màxim de justificació de les ajudes regulades en l'ordre.
  
Article 4. De les garanties prèvies al cobrament d'avançaments de subvencions
  
Les persones beneficiàries de les subvencions regulades en l'Ordre de 22 de desembre de 1997 que tinguen concedits avançaments a compte, hauran d'aportar la corresponent garantia en favor de la hisenda pública. Aquesta garantia podrà constituir-se en aval bancari, en garantia real immobiliària o en pòlissa d'assegurança subscrita amb qualsevol entitat oficialment reconeguda.
  
A aquest efecte, s'entendrà per avançaments a compte les quantitats que siguen lliurades a favor de la persona beneficiària abans que aquesta justifique la despesa corresponent.
  
En el cas d'aval bancari, aquest s'haurà de constituir amb caràcter solidari o amb renúncia expressa al benefici d'excussió previst en l'article 1.830 del Codi Civil.
  
Siga quina siga la forma elegida, la garantia haurà de ser depositada en els serveis territorials de la Conselleria d'Economia i Hisenda de la província corresponent, els quals lliuraran a la persona beneficiària la carta de pagament acreditativa del dipòsit que haurà de ser presentada en la direcció territorial de Benestar Social de la citada província com a requisit previ i inexcusable per al pagament del primer avançament.
  
En el cas de les subvencions esmentades en els punts 2.2 i 2.4 de l'article 2 d'aquesta ordre, la garantia es farà efectiva per l'import corresponent a l'avançament realitzat, i quedarà depositada fins al moment que es procedisca a la justificació corresponent.
  
En el cas de les subvencions esmentades en el punt 2.3 de l'article 2, la garantia es constituirà per l'import corresponent a l'avançament del primer trimestre, i quedarà depositada fins a la justificació completa de la despesa subvencionada.
  
No obstant això, no s'exigirà cap garantia ni a les corporacions locals ni a les persones beneficiàries les circumstàncies de les quals estiguen recollides en l'apartat 3.a de l'article 47 bis de la Llei d'Hisenda Pública (text refós aprovat per Decret Legislatiu de 26 de juny de 1992).
  
DISPOSICIONS ADDICIONALS
  
Primera
  
A banda d'allò disposat en l'article 37 de l'Ordre de 22 de desembre de 1997, el director territorial de Benestar Social competent podrà requerir de la persona beneficiària de la subvenció tots els documents, les factures, els manaments de pagament, etc., que crega oportuns per a justificar la quantia de la despesa realitzada per aquesta en relació amb l'objecte subvencionat.
  
Segona
  
Es modifica l'últim paràgraf de l'article 14 de l'Ordre de 22 de desembre de 1997, i queda redactat així:
  
"Programes que desenvolupen els projectes que es van presentar davant del Ministeri de Treball i Afers Socials a càrrec de les iniciatives comunitàries Adapt i Ocupació i Recursos Humans, aquest últim en els vessants Horizon III, Integra i Youthstart II, dins del termini que finalitzava el 30 de març de 1997, i en col·laboració amb la Direcció General de Serveis Socials d'aquesta Conselleria."
  
DISPOSICIÓ FINAL
  
Es faculta la directora general de Serveis Socials perquè dicte les instruccions que crega convenients per al desplegament d'aquesta ordre.
  
València, 27 de març de 1998
  
La consellera de Benestar Social,